Stopper salg af el-ladcykler på grund af sikkerhedsrisiko

Hollandske Babboe har indstillet salget af sine el-ladcykler i Danmark. Det sker efter at den hollandske fødevare- og forbrugersikkerhedsmyndighed, NVWA, har beordret Babboe til at stoppe salget i Holland på grund af manglende sikkerhed.

“Selvom vi absolut ikke har nogen indikationer eller indberetninger om sikkerhedsudfordringer her i Danmark, har vi alligevel for en sikkerheds skyld valgt at stoppe salget af cyklerne,” skriver selskabet i en meddelese.

Samtidig opfordrer de til, at ejere af cyklen stopper med at bruge cyklen, indtil ny information foreligger.

De hollandske myndigheder mener, at rammen på nogle af ladcykel-modellerne kan gå i stykker. NVWA startede efterforskningen i slutningen af ​​2023 efter flere klager over stelbrud på Babboe-ladcyklerne.

“Dette kan føre til meget alvorlige skader. For eksempel hvis børn falder ud af kassen, mens de cykler. Især når det sker i tæt trafik,” skriver NVWA i en pressemeddelelse.

De oplyser videre, at det i øjeblikket undersøges, om der er grundlag for en strafferetlig efterforskning af Babboe.

Det er ikke første gang, at de hollandske el-ladcykler er i søgelyset. Tilbage i 2019 måtte selskabet trække en model tilbage efter at der var fundet fejl i rammen.

De følgende modeller er nævnt som problematiske i den hollandske rapport:

Babboe City/ City-E/ City Mountain

Babboe Curve/ Curve-E/ Curve Mountain

Babboe Big/ Big-E

Babboe Dog/ Dog-E

Babboe Max-E

Babboe Mini-E/ Mini Mountain

Babboe Pro Trike/ Trike-E/ Trike XL

Babboe Carve-E/ Carve Mountain

Stopper salg af el-ladcykler på grund af sikkerhedsrisiko