Acer ebii er en elcykel med kunstig intelligens

De fleste kender nok primært Acer fra bærbare computere. Men den taiwanesiske producent tør også træde uden for sin comfort zone. I hvert fald har Acer netop lanceret den intelligente elcykel Acer ebii, der er udrustet med kunstig intelligens.

Cyklen er spækket med smarte funktioner, der skal gøre køreturen nemmere. Den har blandt andet sensorer, der registrerer og advarer om modkørende biler eller andre genstande, så kollisioner forhindres.

ebii Assist tilpasser sig cyklistens pedalkraft, køreforhold og indstillede assistanceniveau. ebii fornemmer intuitivt køreforholdene, hvilket betyder, at der ikke er behov for gear, dette håndteres automatisk.

Rammen på Acer ebii er lavet i aluminium, hvilket giver en lavere vægt, og kontrolboksen indeholder både batteri og styreenhed. Forgaflen, som er ensidet, gør cyklen lettere, men skal også give en mere jævn og mere kontrolleret cykling. På fuld opladning får du 110 kilometer og maksimal hastighed er 25 km/t.

Acer ebii er desuden udstyret med punkterfrie dæk og et Bluetooth-låsesystem, der automatisk låser cyklen op, når du er i nærheden. Der er naturligvis også alarm og indbygget GPS, så du altid kan se hvor cyklen befinder sig via app’en.

Acer oplyser desværre ikke prisen på ebii, men der er flere informationer på deres (danske) hjemmeside.

Acers reklamefilm for ebii-cyklen.

Acer ebii er en elcykel med kunstig intelligens